Valstybinė energetikos reguliavimo taryba

NUTARIMAS

DĖL Uab „LTG Link“ KELEIVIŲ VEŽIMO GELEŽINKELIŲ TRANSPORTU VIETINIO SUSISIEKIMO MARŠRUTAIS DIDŽIAUSIO TARIFO DERINIMO

2024 m. liepos 26 d. Nr. O3E-1038

Vilnius

Vadovaudamasi Lietuvos Respublikos geležinkelių transporto kodekso 34 straipsnio 1 dalimi, Keleivių vežimo vietiniais traukiniais tarifų maksimalių dydžių nustatymo metodika, patvirtinta Valstybinės kainų ir energetikos kontrolės komisijos 2000 m. lapkričio 17 d. nutarimu Nr. 154 „Dėl Keleivių vežimo vietiniais traukiniais tarifų maksimalių dydžių nustatymo metodikos patvirtinimo“, atsižvelgdama į UAB „LTG Link“ (toliau – Bendrovė) 2024 m. gegužės 30 d. raštu Nr. SP(LINK)-252/2024 „Dėl keleivių vežimo vietinio susisiekimo maršrutais vieno keleivio kilometro tarifo maksimalaus dydžio suderinimo“, 2024 m. birželio 21 d. raštu Nr. SD(LINK)-272/2024 „Dėl keleivių vežimo vietinio susisiekimo maršrutais vieno keleivio kilometro tarifo maksimalaus dydžio suderinimo ir papildomos informacijos pateikimo“, 2024 m. birželio 27 d. el. laišku (reg. Nr. R1-9770) pateiktą informaciją ir Valstybinės energetikos reguliavimo tarybos (toliau – Taryba) Šilumos ir vandens departamento Šilumos bazinių kainų skyriaus 2024 m. liepos 18 d. pažymą Nr. O5E-742 „Dėl UAB „LTG Link“ keleivių vežimo vietiniais traukiniais didžiausio tarifo derinimo“, Taryba n u t a r i a:

Nederinti Bendrovės 2024 m. birželio 21 d. raštu Nr. SD(LINK)-272/2024 pateikto Bendrovės generalinio direktoriaus 2024 m. birželio 17 d. sprendimu Nr. SPR-L1(LINK)-39/2024 „Dėl keleivių vežimo vietinio susisiekimo maršrutais vieno keleivio kilometro tarifo maksimalaus dydžio nustatymo“ patvirtinto keleivių vežimo vietinio susisiekimo maršrutais didžiausio tarifo.

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Tarybos pirmininkas	Renatas Pocius